Samkvæmt nýrri skýrslu UNICEF mætir andrúmsloft mikils meirihluti barna í heiminum ekki lágmarks stöðlum um hreinlæti . Alls eru um 2,26 milljarðar barna í heiminum , þar af anda um 2 milljarðar þeirra að sér heilsuspillandi andrúmslofti og 300 milljónir lofti þar sem mengun er sex sinnum hærri en Alþjóðaheilbrigðisstofnunin mælir með . Léleg loftgæði eru sérstaklega slæm fyrir börn sem anda að sér hlutfallslega meira lofti en fullorðnir . Auk þess getur mengað andrúmsloftloft haft áhrif á þroska barna og eru þau því töluvert viðkvæmari fyrir menguðu lofti en þeir sem fullorðnir eru . Meðal afleiðinga þess að anda að sér menguðu lofti eru ýmsir öndunarfærasjúkdóma . Sem dæmi um áhrifin má nefna að um ein milljón barna undir fimm ára aldri deyr úr lugnabólgu ár hvert og er talið að í meira en helmingi tilvika megi rekja það til mengaðs andrúmslofts . Skýrslan er birt í aðdraganda loftslagsráðstefnunnar COP 22 sem fer fram í Marokkó í nóvember . UNICEF hvetur leiðtoga um allan heim að gera meira í loftslagsmálum og bendir á að þannig mætti jafnvel koma í veg fyrir 2,1 milljón dauðsfalla á ári .